Μιχάλης Κουρμούλης

Ο Μιχάλης Κουρμούλης (1765 - 1824Πώς ο Χουσεΐν Αγάς έγινε ο επαναστάτης Μιχαήλ Κουρμούλης.) ήταν Έλληνας αγωνιστής της Επανάστασης του 1821 από την Κρήτη και ένας από τους σημαντικότερους οπλαρχηγούς που έδρασαν στο νησί.

 Βιογραφικά στοιχεία 

Ο Κουρμούλης (γνωστός ως το 1821 ως Χουσεΐν Αγάς) (παραθ. αναφέρεται ως "Κουσεήμ Μπέης" δηλ. ο Μπέης του Κουσέ) ήταν αρχηγός σημαντικής κρητικής οικογένειας από την Μεσαρά, περιοχή που άκμαζε ήδη από την εποχή της Βενετοκρατίας και μετά την οθωμανική κατάκτηση εξισλαμίστηκε, αναδεικνύοντας μπέηδες και αγάδες, διατηρώντας ωστόσο κρυπτοχριστιανική ιδιότηταΔιονυσίου Κοκκίνου, Η Ελληνική Επανάστασις, εκδόσεις Μέλισσα, έκτη έκδοσις, Αθήναι 1974, τόμος Β΄, σ. 23 - 24.. Τόσο ο ίδιος, γνωστός μέχρι το 1821 με το όνομα Χουσεΐν Αγάς, όσο και η οικογένειά του είχαν μεριμνήσει για την προστασία των χριστιανών στη Δίκτη και στον Ψηλορείτη ενώ το 1814, με αφορμή την δολοφονία κάποιων Οθωμανών, ο καπετάν Μιχαήλ Κουρμούλης είχε κατηγορηθεί.Κοκκίνου, 1974, τόμος Β΄, σ. 25..

Συμμετείχε στην προετοιμασία της εξέγερσης στην Κρήτη, όντας μέλος της Φιλικής Εταιρείας, έχοντας μυηθεί από τον Γρηγόριο Καλλονά. Μάλιστα, κατά το Πάσχα του 1821 ενώ βρισκόταν στα Χανιά, φανέρωσε δημόσια τη χριστιανική του πίστη. Με την έναρξη της επανάστασης στην Κρήτη, τέθηκε επικεφαλής της οικογένειας των Κουρμούληδων  - που αριθμούσε 75 ενόπλουςΚοκκίνου, 1974, τόμος Β΄, σ. 24.- καθώς και των υπόλοιπων ΜεσαριτώνΚοκκίνου, 1974, τόμος Α΄, σ. 624.. Αρχικά, πραγματοποίησε μαζί με άλλους οπλαρχηγούς ενέδρες στις οθωμανικές δυνάμεις της περιοχής του ΡεθύμνουΚοκκίνου, 1974, τόμος Β΄, σ. 42. και αργότερα κατέφυγε προσωρινά στην Κάσο μαζί με άλλους επαναστάτες για να επιστρέψει λίγο αργότερα στην ΚρήτηΚοκκίνου, 1974, τόμος Β΄, σ. 43..

Από μερίδα συμπατριωτών του είχε προταθεί στον Δημήτριο Υψηλάντη ως υποψήφιος για τη θέση του γενικού αρχηγού της Κρήτης, τελικά όμως επελέγη από τον Υψηλάντη ο Μιχαήλ Κομνηνός ΑφεντούλιεφΚοκκίνου, 1974, τόμος Β΄, σ. 47 - 48.. Ο ίδιος διορίστηκε πεντακοσιάρχοςΚοκκίνου, 1974, τόμος Β΄, σ. 52. και κατάφερε να νικήσει κατ' επανάληψη τους Οθωμανούς στρατιωτικούς, Σερίφ και Χασάν πασά, ενώ ήταν ο πρώτος, που συγκρότησε ελληνικό ιππικόΣύγχρονος Εγκυκλοπαίδεια Ελευθερουδάκη, τ. 15ος, σ. 123 (1928).. Μετά την κατάπνιξη της επανάστασης στο νησί από τους Αιγυπτίους, κατέφυγε στην Ύδρα, όπου πέθανε από τα τραύματά του το 1824. Σημαντικές υπηρεσίες στην επανάσταση προσέφεραν επίσης ο αδελφός του Γεώργιος, καθώς και ο γιος του Δημήτρης.

Παραπομπές

Βιβλιογραφία
 Διονυσίου Κοκκίνου, Η Ελληνική Επανάστασις, εκδόσεις Μέλισσα, έκτη έκδοσις, Αθήναι 1974.
Σύγχρονος Εγκυκλοπαίδεια Ελευθερουδάκη, 1928, τ. 15ος.
Πατεράκης Μ.Γεώργιος, Καπετάν Μιχάλης Κουρμούλης, Κουρμούληδες και οι συναγωνιστές του, έκδοση Συλλόγου Μεσαριτών "Η Γόρτυς", Ηράκλειο 1989

 Εξωτερικοί σύνδεσμοι 
Πώς ο Χουσεΐν Αγάς έγινε ο επαναστάτης Μιχαήλ Κουρμούλης. https://archive.patris.gr/articles/178365/114392

Κατηγορία:Κρητικοί
Κατηγορία:Κρητικοί οπλαρχηγοί
Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Κρητικοί αγωνιστές του 1821